open-index/open-wikipedia-markdown huggingface dataset:
ชาวคัมภีร์

**ชาวคัมภีร์** หรือ **อะฮ์ลุลกิตาบ** () เป็นการจำแนกในศาสนาอิสลาม สำหรับผู้ที่นับถือศาสนาซึ่งชาวมุสลิมถือว่าพวกเขาได้รับการเปิดเผยพระวจนะจากพระเป็นเจ้าในรูปแบบคัมภีร์ศักดิ์สิทธิ์ ส่วนใหญ่แล้วการจำแนกนี้หมายความถึงศาสนาอับราฮัมก่อนหน้าศาสนาอิสลาม ในคัมภีร์อัลกุรอาน ชาวคัมภีร์หมายถึงชาวยิว ชาวคริสต์ และชาวศอบิอ์ รวมถึงชาวโซโรอัสเตอร์ (ตามการตีความบางแหล่ง) ต่อมาในคริสต์ศตวรรษที่ 8 การจำแนกนี้เริ่มครอบคลุมไปถึงกลุ่มอื่นอย่างชาวสะมาริตัน ซึ่งมีความใกล้ชิดกับชาวยิว และที่เป็นที่ถกเถียง คือ ชาวฮินดู ชาวพุทธ ชาวเชน ชาวซิกข์ และอื่น ๆ อีกด้วย โดยมากแล้ว "ชาวคัมภีร์" เป็นคำที่ชาวมุสลิมใช้เรียกผู้ที่นับถือศาสนายูดาห์และศาสนาคริสต์ ซึ่งมีค่านิยม แนวทาง และหลักการหลายอย่างร่วมกันกับศาสนาอิสลาม

ในอดีต ประเทศและภูมิภาคที่ใช้กฎหมายอิสลาม ถือว่าชุมชนศาสนาที่ชาวมุสลิมยอมรับว่าเป็น "ชาวคัมภีร์" จะอยู่ภายใต้สถานะทางกฎหมายที่เรียกว่า "ษิมมี" (ذمي) ซึ่งหมายความว่าพวกเขามีสิทธิ์เลือกที่จะจ่ายภาษีพิเศษที่เรียกว่า "ญิซยะฮ์" (جِزْيَة) เพื่อแลกกับสิทธิในการประกอบพิธีกรรมทางศาสนาและปกครองชุมชนของตนตามกฎและบรรทัดฐานของศาสนาของตนเอง ภาษีญิซยะฮ์จะเรียกเก็บจากชายวัยผู้ใหญ่ที่ไม่ใช่มุสลิมซึ่งมีสภาพร่างกายและจิตใจที่สมบูรณ์ทุกคน จากชุมชนศาสนาที่ได้รับการยอมรับ ผู้ที่นับถือศาสนาที่ไม่ได้รับการยอมรับไม่ได้รับสิทธิพิเศษนี้เสมอไป แม้ว่ารัฐอิสลามหลายแห่งในยุคหลัง โดยเฉพาะอย่างยิ่งในอนุทวีปอินเดีย ได้แก้ไขกฎหมายเพื่อขยายการให้สถานะษิมมีให้ครอบคลุมมากกว่าแค่ชุมชนชาวยิวและชาวคริสต์ที่ถูกกำหนดไว้แต่เดิม

ในคัมภีร์อัลกุรอาน คำนี้ถูกใช้ในบริบทที่หลากหลาย ตั้งแต่การโต้แย้งทางศาสนา ไปจนถึงข้อความที่เน้นย้ำถึงชุมชนของผู้มีศรัทธาในหมู่ผู้ที่นับถือศาสนาที่มีคัมภีร์และเชื่อในหลักเอกเทวนิยม ตรงข้ามกับแนวคิดพหุเทวนิยมหรือความเชื่อรูปแบบอื่น ๆ

การกำหนดความเป็นชาวคัมภีร์ยังสัมพันธ์กับการสมรสแบบอิสลาม ชายที่เป็นมุสลิมได้รับอนุญาตให้แต่งงานกับหญิงที่ไม่ใช่มุสลิมได้ก็ต่อเมื่อเธอเป็นชาวยิวหรือชาวคริสต์เท่านั้น และเขามีหน้าที่ต้องดูแลให้ลูกที่เกิดกับภรรยาชาวยิวหรือชาวคริสต์ได้รับการเลี้ยงดูให้เติบโตในศาสนาอิสลาม ขณะที่หญิงชาวมุสลิมไม่ได้รับอนุญาตให้แต่งงานกับชายที่ไม่ใช่มุสลิม แม้ว่าเขาจะเป็นชาวยิวหรือชาวคริสต์ก็ตาม ในกรณีของการแต่งงานระหว่างชาวมุสลิมและชาวคริสต์ ซึ่งจะสามารถกระทำได้ก็ต่อเมื่อได้รับการอนุญาตจากฝ่ายชาวคริสต์ *[[ข้อตกลงของมุฮัมมัด]]* (العهدة المحمدية) ระบุว่าสามีชาวมุสลิมไม่ได้รับอนุญาตให้ขัดขวางภรรยาชาวคริสต์ของเขาจากการไปโบสถ์เพื่อสวดมนต์และนมัสการ

เมื่อไม่นานมานี้ คำนี้ถูกนำกลับมาใช้ใหม่โดยชาวยิวและชาวคริสต์บางส่วน เพื่อเป็นเครื่องมือในการบ่งบอกตัวตนของตัวเองเมื่อเปรียบเทียบกับชาวมุสลิม

## อ้างอิง

หมวดหมู่:คำศัพท์ศาสนาอิสลาม
หมวดหมู่:ศาสนาอิสลามกับศาสนาอื่น
มูซา แดมเบเล

**มูซา แดมเบเล** อาจหมายถึง
* มูซา แดมเบเล (นักฟุตบอลชาวฝรั่งเศส) (เกิด ค.ศ. 1996) นักฟุตบอลตำแหน่งกองหน้าของสโมสรอัลอิตติฟาก
* มูซา แดมเบเล (นักฟุตบอลชาวเบลเยียม) (เกิด ค.ศ. 1987) อดีตนักฟุตบอลตำแหน่งกองกลาง
* มูซา แดมเบเล (นักกรีฑา) (เกิด ค.ศ. 1988) นักวิ่งข้ามรั้วชาวเซเนกัล
พระเพลิง (แก้ความกำกวม)

**พระเพลิง** โดยทั่วไปในภาษาไทยหมายถึง เทวดาผู้ทรงเทวภาพในคติศาสนาต่างๆที่ดูแลรักษาธาตุไฟ หรือเกี่ยวข้องกับอัคคีภัย และยังเป็นคำไวพจน์หมายถึง ไฟ และอาจหมายถึง

* หวยเต็กแชกุง ในเทพปกรณัมจีนของศาสนาชาวบ้านจีน ซึ่งมักแปลคำศัทพ์เป็นภาษาไทยว่า เจ้าพ่อพระเพลิง
* เอี่ยมกวงไต่ตี่  หรือ ห่วยสิ่งเอี่ยกง (炎光大帝) เทพบุรุษในศาสนาชาวบ้านจีนและ ซึ่งมักแปลคำศัทพ์เป็นภาษาไทยว่า เจ้าพ่อพระเพลิง
* จู้หรง ในเทพปกรณัมจีนโบราณ
* จักรพรรดิหยาน ในเทพปกรณัมจีนโบราณ
* พระเจ้าเซี่ย (契) ในเทพปกรณัมจีนโบราณ
* หวังหลิงกวน เทพบุรุษที่ได้รับการยกย่องเป็น หนึ่งในเทพแห่งธาตุไฟในศาสนาเต๋า 
* ฮั่วกวงไต่เต่ เทพบุรุษที่ได้รับการยกย่องเป็น หนึ่งในเทพแห่งธาตุไฟในศาสนาเต๋า 
*  ท้าวกินนรราช หรือ โภชนปาลโพธิสัตว์ (ก่ำแจผู่สัก - 監齋菩薩聖誕) ได้รับการยกย่องเป็นเทพแห่งไฟ และธรรมบาลในพระพุทธศาสนาแบบจีนนิกาย
* คากุ สึจิ ในเทพปกรณัมญี่ปุ่น
* ฮิฟีสตัสในประมวลเรื่องปรัมปรากรีก (วัลแคนในประมวลเรื่องปรัมปราโรมัน) และโพรมีเทียส
* กูมุด บาลิก (古穆·巴力克) วีรบุรุษท้องถิ่นที่ได้รับการนับถือเป็นเทพแห่งไฟของชนเผ่าSakizaya。
* เอ็ม61 วัลแคน ปืนแก็ตลิงที่มักเรียกขานว่าปืนพระเพลิง
* ฟุซาอิจิ แพนโดร่า  ม้าพันธุ์แท้สัญชาติญี่ปุ่น
* แม่พระเพลิง เทพีแห่งไฟในศาสนาฮินดู
* พระเพลิง เทพแห่งไฟในศาสนาฮินดู

## ดูเพิ่ม

## ดูเพิ่ม
* พระคงคา
* พระธรณี
* คงคา
* เจ้าพ่อเสือ
* เจ้าพ่อเขาตก
* เจ้าแม่ทับทิม
* เจ้าแม่สาวิตรี
* เจ้าแม่นารายณี

หมวดหมู่:ความเชื่อไทย
หมวดหมู่:ศาสนาชาวบ้านจีน
หมวดหมู่:การแก้ความกำกวม
ฟิสิกส์แบบดั้งเดิม

**ฟิสิกส์แบบดั้งเดิม** () หมายถึงทฤษฎีทางวิทยาศาสตร์ในสาขาฟิสิกส์ที่ไม่เกี่ยวข้องกับกลศาสตร์ควอนตัม หรืออาจจะหมายถึงทฤษฎีที่ไม่เกี่ยวข้องกับทั้งกลศาสตร์ควอนตัมและทฤษฎีสัมพัทธภาพก็ได้ ขึ้นอยู่กับบริบทที่ใช้ ในทางประวัติศาสตร์ ฟิสิกส์ดั้งเดิมจะหมายถึงฟิสิกส์ในช่วงก่อนปี ค.ศ. 1900 ในขณะที่ "ฟิสิกส์สมัยใหม่" หมายถึงฟิสิกส์ในช่วงหลังปี ค.ศ. 1900 ซึ่งรวมเอาแนวคิดของกลศาสตร์ควอนตัมและทฤษฎีสัมพัทธภาพเข้าไว้ด้วย อย่างไรก็ตาม ทฤษฎีสัมพัทธภาพนั้นมีพื้นฐานมาจากทฤษฎีสนามแบบดั้งเดิมมากกว่าทฤษฎีสนามควอนตัม จึงมักถูกจัดให้อยู่ในหมวดหมู่ของฟิสิกส์ดั้งเดิมเช่นกัน

## อ้างอิง

หมวดหมู่:ประวัติศาสตร์ฟิสิกส์
หมวดหมู่:ปรัชญาฟิสิกส์
มูซา แดมเบเล (นักกรีฑา)

**มูซา แดมเบเล** (; เกิด 30 ตุลาคม ค.ศ. 1988) เป็นนักกรีฑาชาวเซเนกัลที่เข้าแข่งขันในประเภทวิ่งข้ามรั้ว เขาเป็นตัวแทนประเทศในโอลิมปิกฤดูร้อน 2012 แต่ตกรอบหลังไม่สามารถกระโดดข้ามรั้วที่ 8 ได้

## อ้างอิง
เขตพูซันจิน

**เขตพูซันจิน** () เป็นหนึ่งในเขต  (*[[เขตการปกครองของประเทศเกาหลีใต้|คู]]*) ทางตอนกลางของปูซาน ประเทศเกาหลีใต้ มีพื้นที่ 29.7 ตารางกิโลเมตร และมีประชากรประมาณ 410,000 คน ชื่อเขตนี้บางครั้งชาวท้องถิ่นเรียกย่อว่า "จิน-คู" (*Jin-gu*) เขตพูซันจินยังเป็นที่ตั้งของย่านชอปปิง ความบันเทิง และธุรกิจสำคัญที่เรียกว่า ซอมย็อน (**') นอกจากนี้ยังเป็นที่ตั้งของสำนักงานใหญ่[[แอร์ปูซาน]]และโรงงานของแดอูบัส

== ประวัติ ==
*1 มกราคม ค.ศ. 1957 : เขตพูซันจิน นครปูซาน จังหวัดคย็องซังใต้ ได้รับการก่อตั้งขึ้น
*1 พฤษภาคม ค.ศ. 1988 : เขตพูซันจินได้รับการยกฐานะเป็นเขตปกครองตนเอง
*1 มกราคม ค.ศ. 1995 : นครปูซานได้รับการเปลี่ยนชื่อเป็นมหานครปูซาน และกลายเป็น เขตพูซันจิน มหานครปูซาน
*1 กุมภาพันธ์ ค.ศ. 2013 : แขวงทังกัม 3 ได้รวมเข้ากับแขวงทังกัม 1 และรวมแขวงคายา 3 เข้ากับแขวงคายา 1 (รวมเป็น 23 แขวงบริหาร) 
*1 มกราคม ค.ศ. 2015 : แขวงพ็อบช็อนได้รวมเข้ากับแขวงพูจ็อน 1 และแขวงช็อนโพ 3 รวมเข้ากับแขวงช็อนโพ 1 พร้อมทั้งรวมพื้นที่บางส่วนของแขวงคายา 1 เข้ากับแขวงคายา 2 (รวมเป็น 21 แขวงบริหาร) 
*6 ธันวาคม ค.ศ. 2015 : พื้นที่อพาร์ตเมนต์ยูริมเอเชียด (**') ในแขวงยังจ็อง 1 ได้ถูกรวมเข้ากับแขวงกอเจ 4 เขตย็อนเจ
*1 มกราคม ค.ศ. 2016 : แขวงพ็อบช็อน 4 ได้รวมเข้ากับแขวงพ็อบช็อน 2 (รวมเป็น 20 แขวงบริหาร)

## เขตการปกครอง
เขตพูซันจินแบ่งการปกครองออกเป็น 11 แขวงเชิงกฎหมาย (*พ็อบจ็องทง*) และแบ่งย่อยออกเป็น 20 แขวงเชิงบริหาร (*แฮ็งจ็องทง*) ดังนี้

* แขวงพูจ็อน (부전동; 釜田洞)
** แขวงพูจ็อน 1 (부전제1동; 釜田第1洞)
** แขวงพูจ็อน 2 (부전제2동; 釜田第2洞)
* แขวงพ็อบจ็อน (범전동; 凡田洞; พื้นที่บางส่วนของแขวงพูจ็อน 1)
* แขวงย็อนจี (연지동; 蓮池洞)
* แขวงโชอึบ (초읍동; 草邑洞)
* แขวงยังจ็อง  (양정동; 楊亭洞)
** แขวงยังจ็อง 1 (양정제1동; 楊亭第1洞)
** แขวงยังจ็อง 2 (양정제2동; 楊亭第2洞)
* แขวงช็องโพ (전포동; 田浦洞)
** แขวงช็องโพ 1 (전포제1동; 田浦第1洞)
** แขวงช็องโพ 2 (전포제2동; 田浦第2洞)
* แขวงพูอัม (부암동; 釜岩洞)
** แขวงพูอัม 1 (부암제1동; 釜岩第1洞)
** แขวงพูอัม 3 (부암제3동; 釜岩第3洞)
* แขวงทังกัม  (당감동; 堂甘洞)
** แขวงทังกัม 1 (당감제1동; 堂甘第1洞)
** แขวงทังกัม 2 (당감제2동; 堂甘第2洞)
** แขวงทังกัม 4 (당감제4동; 堂甘第4洞)
* แขวงคายา (가야동; 伽倻洞)
** แขวงคายา 1 (가야제1동; 伽倻第1洞)
** แขวงคายา 2 (가야제2동; 伽倻第2洞)
* แขวงแกกึม (개금동; 開琴洞)
** แขวงแกกึม 1 (개금제1동; 開琴第1洞)
** แขวงแกกึม 2 (개금제2동; 開琴第2洞)
** แขวงแกกึม 3 (개금제3동; 開琴第3洞)
* แขวงบ็อมช็อน (범천동; 凡川洞)
** แขวงบ็อมช็อน 1 (범천제1동; 凡川第1洞)
** แขวงบ็อมช็อน 2 (범천제2동; 凡川第2洞)

## สถาบันการศึกษา
* โรงเรียนมัธยมคย็องว็อน
* โรงเรียนมัธยมปูซานดง
* โรงเรียนมัธยมปูซานดงซ็อง
* โรงเรียนมัธยมปลายหญิงพูซันจิน

## อ้างอิง

## แหล่งข้อมูลอื่น

* Busanjin District website 

หมวดหมู่:เขตในปูซาน
วาแลรีย์ อันดริตแซว

**วาแลรีย์ ออแลกซันดรอวึช อันดริตแซว** (; เกิด 27 กุมภาพันธ์ ค.ศ. 1987) เป็นนักมวยปล้ำฟรีสไตล์จากยูเครน เขาได้เหรียญเงินในการแข่งขันฟรีสไตล์ชาย ประเภท 96 กก. ในโอลิมปิกฤดูร้อน 2012 เขาได้เหรียญเงินในมวยปล้ำชิงแชมป์ยุโรป 2012 ในมวยปล้ำชิงแชมป์โลก 2014 เขาได้เหรียญทองแดงหลังแข่งใหม่กับเจก วาร์เนอร์ ชาวอเมริกันผู้เอาชนะเขาในการแข่งขันชิงเหรียญทองในโอลิมปิก 2012 ในเดือนมิถุนายน ค.ศ. 2015 เขาได้เหรียญทองแดงในยูโรเปียนเกมส์พิธีเปิดในยูเครน ประเภทฟรีสไตล์ชาย 97 กก.

## อ้างอิง

## แหล่งข้อมูลอื่น
* bio on fila-wrestling.com
* 

หมวดหมู่:นักมวยปล้ำในโอลิมปิกฤดูร้อน 2012
หมวดหมู่:นักมวยปล้ำในโอลิมปิกฤดูร้อน 2016
หมวดหมู่:นักมวยปล้ำชาวยูเครน
หมวดหมู่:นักมวยปล้ำในยูโรเปียนเกมส์ 2015
ด็อกเตอร์ไมนด์เบนเดอร์

**ด็อกเตอร์ไมนด์เบนเดอร์** () หรือที่รู้จักกันในชื่อ**ด็อกเตอร์เบนเดอร์** เป็นตัวละครสมมติจากของเล่น, หนังสือการ์ตูน และซีรีส์แอนิเมชันเรื่อง*[[จีไอโจ: อะเรียลอเมริกันฮีโร]]* เขาเป็นนักวิทยาศาสตร์ที่ทำงานให้แก่องค์กรก่อการร้ายคอบรา เช่นเดียวกับตัวละครอื่น ๆ ในจักรวาลสมมติ ลักษณะนิสัยของเขาผันผวนไปตั้งแต่ผู้ร้ายที่ตลกขบขันไปจนถึงผู้ก่อการร้าร้ายแนวฟาสซิสต์ที่อันตราย โดยขึ้นอยู่กับการเปิดตัว ซึ่งเขามักจะเป็นพันธมิตรกับคอบราคอมมานเดอร์และเดสโตร ส่วนในภาพยนตร์คนแสดงเรื่องแรกของตัวละครดังกล่าวใน ค.ศ. 2009 ได้มีการรับบทโดยเควิน เจ. โอคอนเนอร์ ที่เป็นนักแสดงชาวอเมริกัน

## ข้อมูลส่วนตัว
ครั้งหนึ่ง ดร. เบนเดอร์เคยเป็นทันตแพทย์จัดฟันผู้รักสันติ เขาสร้างเครื่องบรรเทาอาการปวดฟันโดยใช้การกระตุ้นคลื่นสมองไฟฟ้า แต่โชคร้ายที่เขาทดลองกับตัวเอง โดยเกิดความผิดพลาด ทำให้เขากลายเป็นคนน่าเกลียดชัง, หลอกลวง และหลงตัวเอง แม้ว่าเขาจะได้รับความเสียหายทางสมอง แต่เขาก็ยังคงทักษะทางวิทยาศาสตร์และสติปัญญาไว้ได้ แต่น่าเสียดายที่เขาเลือกที่จะใช้มันเพื่อจุดประสงค์ในการทำความชั่ว ดร. ไมนด์เบนเดอร์ ละทิ้งการทำงานของเขาและร่วมมือกับคอบรา โดยอุทิศเวลาทั้งหมดให้แก่การปรับปรุงการประมวลผลสมองดิจิทัลของเขาให้สมบูรณ์แบบ เขาเป็นผู้เชี่ยวชาญด้านการควบคุมจิตใจและการซักถาม แต่ความเชี่ยวชาญของเขายังรวมถึงด้านพันธุศาสตร์, การโคลน, การจัดฟัน และไซเบอร์เนติกส์บางประเภท

## อ้างอิง

## แหล่งข้อมูลอื่น
* Dr. Mindbender at JMM's G.I. Joe Comics Home Page
* Dr. Mindbender at YOJOE.com

หมวดหมู่:ตัวร้ายในการ์ตูนทีวีแอนิเมชัน
หมวดหมู่:ตัวละครที่เป็นทันตแพทย์
หมวดหมู่:ตัวละครที่เป็นนักพันธุศาสตร์
หมวดหมู่:ตัวละครที่เป็นลูกน้อง
หมวดหมู่:ตัวละครที่เป็นนักประดิษฐ์
หมวดหมู่:ตัวละครที่เป็นนักวิทยาศาสตร์สติเฟื่อง
หมวดหมู่:ตัวละครชายในการ์ตูนทีวีแอนิเมชัน
หมวดหมู่:ตัวละครชายในหนังสือการ์ตูน
จังเกิลซิตีสตูดิโอส์

**จังเกิลซิตี้สตูดิโอ** เป็นสตูดิโอบันทึกเสียงที่เป็นเจ้าของและดำเนินการโดย Ann Mincieli ซึ่งเป็นวิศวกรเสียงและผู้ประสานงานสตูดิโอประจำตัวของ Alicia Keys มายาวนาน ตั้งอยู่ในย่าน เชลซี, แมนฮัตตัน โดยได้รับการออกแบบโดย John Storyk แห่ง Walters-Storyk Design Group

## ศิลปินที่เคยบันทึกเสียงที่จังเกิลซิตี้สตูดิโอ

* Beyoncé – *[[4 (Beyoncé album)|4]]* (2011)
* Professor Green – *[[At Your Inconvenience]]* (2011)
* Cher Lloyd – *[[Sticks and Stones (Cher Lloyd album)|Sticks and Stones]]* (2011)
* Rihanna – *[[Talk That Talk]]* (2011)
* Emeli Sandé – *[[Our Version of Events]]* (2012)
* fun. – *[[Some Nights (album)|Some Nights]]* (2012)
* Rick Ross – *[[God Forgives, I Don't]]* (2012)
* DJ Khaled – *[[Kiss the Ring]]* (2012)
* Alicia Keys – *[[Girl on Fire (album)|Girl on Fire]]* (2012)
* Justin Timberlake – *[[The 20/20 Experience]]* (2013)
* Depeche Mode – *[[Delta Machine]]* (2013)
* Kelly Rowland – *[[Talk a Good Game]]* (2013)
* Robin Thicke – *[[Blurred Lines (album)|Blurred Lines]]* (2013)
* Nas – *[[Life Is Good (Nas album)|Life Is Good]]* (2012)
* Justin Timberlake – *[[The 20/20 Experience – 2 of 2]]* (2013)
* Jay-Z – *[[Magna Carta Holy Grail]]* (2013)
* Pusha T – *[[My Name Is My Name]]* (2013)
* M.I.A. – *[[Matangi (album)|Matangi]]* (2013)
* Beyoncé – *[[Beyoncé (album)|Beyoncé]]* (2013)
* Pharrell Williams – *[[Girl (Pharrell Williams album)|Girl]]* (2014)
* Iggy Azalea – *[[The New Classic]]* (2014)
* Mariah Carey – *[[Me. I Am Mariah... The Elusive Chanteuse]]* (2014)
* Irma – *[[Faces (Irma album)|Faces]]* (2014)
* Jon Bellion – *The Definition* (2014)
* Ed Sheeran – x (2014)
* Michael Jackson – "A Place with No Name" (2014)
* Nicki Minaj – *[[The Pinkprint]]* (2014)
* J. Cole – *[[2014 Forest Hills Drive]]* (2014)
* Taylor Swift – *[[1989 (Taylor Swift album)|1989]]* (2014)
* Justin Bieber – *[[Purpose (Justin Bieber album)|Purpose]]* (2015)
* Beyoncé – ''Lemonade'' (2016)
* Rihanna – *[[Anti (album)|Anti]]* (2016)
* Zayn – *[[Mind of Mine]]* (2016)
* Alicia Keys – *[[Here (Alicia Keys album)|Here]]* (2016)
* Kendrick Lamar – *[[Damn (Kendrick Lamar album)|DAMN.]]* (2017)
* Lorde – *[[Melodrama (Lorde album)|Melodrama]]* (2017)
* Demi Lovato – *[[Tell Me You Love Me (album)|Tell Me You Love Me]]* (2017)
* Nicki Minaj – *[[Queen (Nicki Minaj album)|Queen]]* (2018)
* Ariana Grande – *[[Thank U, Next]]* (2019)
* Roddy Ricch – *[[The Box (Roddy Ricch song)|The Box]]* (2019)
* NCT 127 – *[[We Are Superhuman]]* (2019)
* The Weeknd – *[[After Hours (The Weeknd album)|After Hours]]* (2020)
* Alicia Keys – *[[Alicia (album)|Alicia]]* (2020)
* Ariana Grande – *[[โพซิชันส์ (อัลบั้ม)|Positions]]* (2020)
* Sabrina Carpenter – *[[Emails I Can't Send]]* (2022)
* Future – *[[I Never Liked You (album)|I Never Liked You]]* (2022)
* Ariana Grande – *[[อีเทอร์นอลซันไชน์ (อัลบั้ม)|Eternal Sunshine]]* (2024)
* Addison Rae – *[[Addison (album)|Addison]]* (2025)

## ในวัฒนธรรมสมัยนิยม
Lorde ได้กล่าวถึงสตูดิโอบันทึกเสียงนี้ในเพลงของเธอ "Hard Feelings/Loveless" ซึ่งบันทึกเสียงที่นี่ เนื้อเพลงระบุว่า "I'm at Jungle City / It's late and this song is for you"

## แหล่งข้อมูลอื่น
* 

## อ้างอิง

หมวดหมู่:ห้องบันทึกเสียง
อันนา ฮากอบยัน

**อันนา วาชีกี ฮากอบยัน** () เกิดเมื่อวันที่ 1 กุมภาพันธ์ พ.ศ. 2521 เป็นนักข่าวชาวอาร์เมเนียและคู่สมรสของนายกรัฐมนตรีคนปัจจุบันของประเทศอาร์เมเนีย นีกอล พาชินยัน  เธอเป็นบรรณาธิการบริหารของหนังสือพิมพ์ *Haykakan Zhamanak* (อาร์เมเนียนไทม์)  อย่างไม่เป็นทางการ ฮากอบยันถือเป็น " สุภาพสตรีหมายเลขหนึ่งของอาร์เมเนีย " ซึ่งเป็นตำแหน่งที่สงวนไว้สำหรับคู่สมรสของ ประธานาธิบดีแห่งอาร์เมเนีย   

## การศึกษาและอาชีพ
ฮากอบยันเกิดเมื่อวันที่ 1 กุมภาพันธ์ พ.ศ. 2521 ที่สาธารณรัฐสังคมนิยมโซเวียตอาร์เมเนีย เธอสำเร็จการศึกษาจาก มหาวิทยาลัยแห่งกรุงเยเรวาน  หลังจากสำเร็จการศึกษา เธอเริ่มทำงานเป็นนักข่าวใน อาร์เมเนีย ปัจจุบันเธอเป็นบรรณาธิการบริหารของหนังสือพิมพ์ที่ใหญ่ที่สุดในอาร์เมเนีย *Haykakan Zhamanak* 

### การปฏิวัติกำมะหยี่ พ.ศ.2561
ฮากอบยันมีบทบาทสำคัญในการปฏิวัติอาร์เมเนียปี พ.ศ.2561 ซึ่งเป็นการประท้วงต่อต้านรัฐบาลอย่างสันติจำนวนมากเพื่อตอบโต้การดำรงตำแหน่งสมัยที่สามติดต่อกันของอดีตประธานาธิบดีแซร์ฌ ซาร์กซียัน  เมื่อวันที่ 8 พฤษภาคม พ.ศ.2561 นีกอล พาชินยันได้รับเลือกเป็นนายกรัฐมนตรี 

## คู่สมรสของนายกรัฐมนตรี
[thumb|ฮากอบยันใน[มอสโก]]
[thumb|ฮากอบยันพร้อมด้วยนีกอล พาชินยัน ประธานาธิบดีคาซัคสถาน[นูร์ซุลตัน นาซาร์บายิฟ นายกรัฐมนตรีรัสเซียดมีตรี เมดเวเดฟ และประธานาธิบดีIgor Dodon ของมอลโดวา]]
ฮากอบยันได้รับแต่งตั้งเป็นคู่สมรสอย่างเป็นทางการของนายกรัฐมนตรีอาร์มีเนียเมื่อวันที่ 8 พฤษภาคม พ.ศ.2561 ต่อจากสามีของเธอได้รับเลือกเป็นนายกรัฐมนตรี

### งานการกุศล
หลังการเลือกตั้ง ฮากอบยันได้ริเริ่มการประชุมกับองค์กรการกุศลที่เกี่ยวข้องกับโรคมะเร็งในเด็กและผู้เชี่ยวชาญเฉพาะทาง ในระหว่างการประชุมภายใต้การนำของเธอ ได้มีการจัดตั้งคณะทำงานเพื่อพัฒนาสถานการณ์โรคมะเร็งในเด็กในอาร์เมเนีย ปัจจุบัน มูลนิธิการกุศลซึ่งฮากอบยันดำรงตำแหน่งประธานกิตติมศักดิ์ กำลังอยู่ในขั้นตอนการจัดตั้ง เพื่อสนับสนุนการพัฒนาด้านเนื้องอกวิทยาและโลหิตวิทยาในเด็กในอาร์เมเนีย 

เมื่อวันที่ 7 กันยายน พ.ศ. 2566 ฮากอบยันได้มอบโทรศัพท์สมาร์ทโฟน แท็บเล็ต และแล็ปท็อปกว่า 1,000 เครื่องให้กับเด็กนักเรียนระดับชั้นประถมศึกษา ด้วยตนเองที่กระทรวงศึกษาธิการและวิทยาศาสตร์ของยูเครน ที่กรุงเคียฟ ประเทศยูเครน  เธอได้สร้างความช่วยเหลือด้านมนุษยธรรมครั้งแรกของอาร์เมเนียต่อยูเครนนับตั้งแต่การรุกรานยูเครนโดยรัสเซีย เมื่อเดือนกุมภาพันธ์ พ.ศ. 2565 

### สงครามนากอร์โน-คาราบัคครั้งที่สอง
ในช่วงสงครามนากอร์โน-คาราบัคครั้งที่สอง ฮากอบยันได้เข้ารับการฝึกอบรมการรบเป็นเวลาหนึ่งสัปดาห์  เธอได้ก่อตั้งหน่วยเอราโต ซึ่งเป็นหน่วยทหารหญิงล้วนหน่วยแรกในกองทัพอาร์เมเนีย 

## แหล่งข้อมูลอื่น

* 

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2521
เลียม แม็กอินไทร์

**เลียม เจมส์ แม็กอินไทร์** (; เกิด 8 กุมภาพันธ์ ค.ศ. 1982) เป็นนักแสดงชาวออสเตรเลีย ซึ่งเป็นที่รู้จักกันดีที่สุดจากการรับบทนำในละครชุดทางโทรทัศน์เรื่อง *[[สปาร์ตาคัส มหากาพย์ขุนศึกชำระแค้น]]* และ *[[สปาร์ตาคัส มหาศึกสงครามล้างแดนดิบ]]* ทางช่องสตาซ์ รวมถึงบทบาท มาร์ก มาร์ดอน / เวเธอร์ วิซาร์ด ในซีรีส์ *[[เดอะแฟลช วีรบุรุษเหนือแสง]]* นอกจากนี้ เขายังให้เสียงพากย์เป็นเจดีฟีนิกซ์ในเกมชุด *[[เกียส์ออฟวอร์]]* กัปตันบูมเมอแรงในจักรวาลภาพยนตร์แอนิเมชันดีซี คอมแมนเดอร์ไพร์ใน *[[สตาร์ วอร์ส รีซิสแทนซ์]]* และทารอน มาลิคอส ในเกม *[[สตาร์ วอร์ส เจได: ฟอลเลนออร์เดอร์]]* ในปี ค.ศ. 2016 เขาได้ร่วมงานกับสมอชเกมส์เพื่อโปรโมตเกมการ์ด *มอนสเตอร์แล็บ* ที่เขาเป็นเจ้าของ และในปี ค.ศ. 2020 เขาก็ได้ร่วมมือกับท็อดด์ ลาแซนซ์ เพื่อนนักแสดงจากเรื่องสปาร์ตาคัส เพื่อสร้างซีรีส์เกมที่ชื่อว่า *เก็ตกูด* ให้กับช่องยูทูบที่ชื่อ *CouchSoup* หลังจากที่มีการถ่ายทอดสดผ่านสัญญาณต่อเนื่องเพื่อการกุศลช่วยเหลือผู้ประสบภัยจากเหตุการณ์ไฟป่า Black Summer

## อ้างอิง

## แหล่งข้อมูลอื่น
* 

หมวดหมู่:บุคคลที่เกิดในปี พ.ศ. 2525
หมวดหมู่:บุคคลที่ยังมีชีวิตอยู่
หมวดหมู่:นักแสดงออสเตรเลีย
โทนี บาซิล

**โทนี บาซิล** (; เกิด 22 กันยายน ค.ศ. 1943) ชื่อจริงว่า **แอนโทเนีย คริสตินา บาซิล็อตตา** () เป็นนักร้อง นักออกแบบท่าเต้น นักเต้น นักแสดง และผู้กำกับชาวอเมริกัน เพลงที่สร้างชื่อให้กับเธอคือเพลง "มิกกี" (Mickey) ซึ่งเป็นเพลงคัฟเวอร์จากต้นฉบับคือเพลง "คิตตี" (Kitty) เพลงนี้ขึ้นอันดับหนึ่งในชาร์ตเพลงของสหรัฐอเมริกา แคนาดา และออสเตรเลีย รวมถึงติดอันดับท็อปเท็นในอีกหลายประเทศ

## อ้างอิง

## แหล่งข้อมูลอื่น
* 
* 
* 

หมวดหมู่:บุคคลที่เกิดในปี พ.ศ. 2486
หมวดหมู่:บุคคลที่ยังมีชีวิตอยู่
หมวดหมู่:นักแสดงหญิงชาวอเมริกันในศตวรรษที่ 20
หมวดหมู่:นักแสดงภาพยนตร์หญิงชาวอเมริกัน
หมวดหมู่:ผู้กำกับมิวสิกวิดีโอชาวอเมริกัน
หมวดหมู่:ชาวอเมริกันเชื้อสายอิตาลี
หมวดหมู่:นักแสดงละครโทรทัศน์หญิงชาวอเมริกัน
โทโมเอะ นากามูระ

**โทโมเอะ นากามูระ** (; ; 30 พฤศจิกายน ค.ศ. 1990 – ) เป็นนักแสดงเอวีชาวญี่ปุ่น

## ประวัติ
โทโมเอะ นากามูระ เปิดตัวครั้งแรกใน ค.ศ. 2015 ด้วยภาพยนตร์เรื่อง "ฟิตช์ เซ็นโซกุ เคตเต! คากูชิ คิเรไน เฮียกุ ฮาจิ เซนติเมตร เอช คัพ บากูนีว สึมะ เอวี เดบิวต์ นากามูระ โทโมเอะ" () โดยเธอเป็นนักแสดงหญิงที่แต่งงานแล้วและมีหน้าอกคัพเอช ขนาด 108 ซม. ตามชื่อเรื่องดังกล่าว

ส่วนงานอดิเรกของโทโมเอะคือการทำอาหารและชอปปิง

## งานแสดง

### ดีวีดีสำหรับผู้ใหญ่

หมวดหมู่:นักแสดงหนังโป๊หญิงชาวญี่ปุ่น
ดูมันดิ

**ดูมันดิ** เป็นบริษัทผลิตรายการโทรทัศน์และเอเจนซี่นักแสดงของไทย ก่อตั้งในปี พ.ศ. 2559 โดยกิตติพัฒน์ จำปา ผลิตละครโทรทัศน์ เพลง และมิวสิควิดีโอ โดยเน้นไปที่ Boys' Love (BL) เป็นหลัก บริษัทเป็นที่รู้จักในการผลิตละครแนว BL หลายเรื่องเช่น *[[นิ่งเฮียก็หาว่าซื่อ]]*, *[[อย่าเล่นกับอนล]]*, *[[ข้ามฟ้าเคียงเธอ]]*, *[[กี่หมื่นฟ้า]]* และ *[[เขมจิราต้องรอด]]*

## ประวัติ
ดูมันดิเริ่มดำเนินกิจกรรมในปี พ.ศ. 2559 โดยเป็นกลุ่มผู้สร้างเนื้อหาที่เน้นด้านการท่องเที่ยวและความบันเทิงดิจิทัล เผยแพร่วิดีโอบล็อกและไลฟ์สไตล์บนช่องยูทูบ สมาชิกรุ่นแรกได้แก่ สรณ์ธรรศ บัวงาม (มาร์ค), ภาณุภัทร อโนมกิติ (ปาร์ค), พฤกษ์ พานิช (ซี), ศรัณย์ รุจีรัตนาวรพันธุ์, รัชพงศ์ อโนมกิติ (ป็อปปี้), และ เวอาห์ แสงเงิน (จอส)

## ศิลปินในสังกัด
ศิลปินภายใต้สังกัดดูมันดิมีดังนี้

## อ้างอิง

หมวดหมู่:บริษัทไทยที่ก่อตั้งในปี พ.ศ. 2559
หมวดหมู่:บริษัทด้านสื่อของไทย
ศัพทานุกรมศาสตร์

**ศัพทานุกรมศาสตร์** () เป็นการศึกษาเกี่ยวกับศัพทานุกรมและศิลปะในการรวบรวมพจนานุกรม แบ่งออกเป็นสองสาขาวิชาทางวิชาการที่แยกจากกัน คือ

* **ศัพทานุกรมศาสตร์เชิงปฏิบัติ** (Practical lexicography) คือการรวบรวม การเขียน และการแก้ไขพจนานุกรม
* **ศัพทานุกรมศาสตร์เชิงทฤษฎี** (Theoretical lexicography) คือการศึกษาเชิงวิชาการเกี่ยวกับลักษณะทางอรรถศาสตร์ อักขรวิธี วากยสัมพันธ์และกระบวนทัศน์ของคำศัพท์ในพจนานุกรม (วงศัพท์) ของภาษา การพัฒนาทฤษฎีเกี่ยวกับองค์ประกอบและโครงสร้างของพจนานุกรม การเชื่อมโยงข้อมูลภายในพจนานุกรม ความต้องการข้อมูลของผู้ใช้ในสถานการณ์เฉพาะประเภทต่าง ๆ และวิธีที่ผู้ใช้สามารถเข้าถึงข้อมูลในพจนานุกรมฉบับพิมพ์และอิเล็กทรอนิกส์ได้ดีที่สุด สาขานี้บางครั้งเรียกว่า  "เมตาศัพทานุกรมศาสตร์" (metalexicography) เนื่องจากเน้นไปที่พจนานุกรมฉบับสมบูรณ์ที่เสร็จสิ้นแล้ว

## อ้างอิง

หมวดหมู่:ภาษาศาสตร์ประยุกต์
หมวดหมู่:ศัพทวิทยา
หมวดหมู่:ศัพทานุกรมศาสตร์
ศัพทวิทยา

**ศัพทวิทยา** () เป็นสาขาหนึ่งของภาษาศาสตร์ที่วิเคราะห์ศัพทานุกรมของ ภาษาใดภาษาหนึ่ง คำ (word) คือหน่วยความหมายที่เล็กที่สุดของภาษาที่อยู่ได้ด้วยตัวเอง และประกอบด้วยองค์ประกอบเล็ก ๆ ที่เรียกว่า หน่วยคำ ศัพทวิทยาศึกษาคุณลักษณะทุกประการของคำ ซึ่งรวมถึงวิทยาหน่วยคำ การสะกด ศัพทมูลวิทยา วัจนปฏิบัติศาสตร์ และ นิยาม

ศัพทวิทยายังพิจารณาถึงความสัมพันธ์ระหว่างคำต่าง ๆ ในภาษาศาสตร์ ศัพทานุกรม ของภาษาประกอบด้วยหน่วยศัพท์ (lexemes) ซึ่งเป็นหน่วยเชิงนามธรรมของความหมาย ที่สอดคล้องกับชุดของรูปคำที่เกี่ยวข้องกัน ศัพทวิทยาศึกษาว่าคำสามารถถูกแบ่งย่อยได้อย่างไร รวมถึงการระบุรูปแบบทั่วไปที่คำเหล่านั้นมักจะปฏิบัติตาม

## อ้างอิง

หมวดหมู่:ศัพทวิทยา
หมวดหมู่:คำศัพท์ภาษาศาสตร์
รูเบน

**รูเบน** (; , มาตรฐาน *Rəʾūven*, ไทบีเรียน: *Rŭʾūḇēn*) เป็นบุตรชายคนแรกจากทั้งหมด 6 คนของยาโคบและเลอาห์ (เป็นบุตรชายคนโตจากทั้งหมด 12 คนของยาโคบ) ตามที่ระบุในหนังสือปฐมกาล เป็นผู้ก่อตั้งเผ่ารูเบนแห่งวงศ์วานอิสราเอล

## ดูเพิ่ม
* เผ่ารูเบน

## อ้างอิง

## แหล่งข้อมูลอื่น
*

หมวดหมู่:ผู้ก่อตั้งเผ่าในคัมภีร์ไบเบิล
หมวดหมู่:บุตรของยาโคบ
หมวดหมู่:บุคคลที่เสียชีวิตในศตวรรษที่ 15 ก่อนคริสตกาล
หมวดหมู่:เผ่ารูเบน
หมวดหมู่:บุคคลจากหนังสือปฐมกาล
หน่วยคำเติมท้าย

ในภาษาศาสตร์  **หน่วยคำเติมท้าย** หรือ  **ปัจจัย** () คือหน่วยคำเติมที่วางไว้หลังต้นเค้าของคำ ตัวอย่างที่พบบ่อย ได้แก่ การกที่ใช้ระบุการกทางไวยากรณ์ของคำนามและคำคุณศัพท์ และปัจจัยท้ายคำกริยา (verb endings) ที่ใช้สร้างการผันคำกริยา

หน่วยคำเติมท้ายท้ายสามารถบรรทุกข้อมูลทางไวยากรณ์ (ส่วนท้ายที่ผันคำ) หรือข้อมูลทางศัพท์ (เช่น ปัจจัยสร้างคำใหม่ – derivational/lexical suffixes) ได้ 

การผัน (inflection) จะเปลี่ยนคุณสมบัติทางไวยากรณ์ของคำ แต่ยังคงอยู่ในหมวดคำเดิม ขณะที่หน่วยคำเติมท้ายเชิงสร้างคำ (derivational suffixes) แบ่งออกเป็นสองประเภท คือ การสร้างคำที่เปลี่ยนหมวดคำ (class-changing derivation) และการสร้างคำที่คงหมวดคำเดิม (class-maintaining derivation)

## อ้างอิง

หมวดหมู่:คำศัพท์ภาษาศาสตร์
หมวดหมู่:หน่วยคำเติม
หมวดหมู่:ปัจจัย (ไวยากรณ์)
จักรพรรดินีซู่เซี่ยว

**จักรพรรดินีหาง** หรือ **จักรพรรดินีซู่เซี่ยว** (肅孝皇后; ไม่ปรากฏ - ค.ศ. 1456) เป็นจักรพรรดินีราชวงศ์หมิง อภิเษกสมรสกับจักรพรรดิจิงไท่ ประสูติในสกุลหาง

## พระราชประวัติ

ไม่มีบันทึกกล่าวถึงปีประสูติของพระนาง
แต่เดิมพระนางเป็นพระชายาในองค์ชายจูฉีอวี้ (จักรพรรดิจิงไท่) ปีค.ศ. 1449 จักรพรรดิหมิงอิงจงถูกพวกมองโกลจับเป็นเชลย ทำให้องค์ชายจูฉีอวี้ขึ้นครองราชย์เป็นจักรพรรดิจิ่งไท่ จึงสถาปนาพระนางเป็นพระสนม

ด้วยจักรพรรดิจิ่งไท่มิได้มีพระราชโอรสที่ประสูติกับจักรพรรดินีเซี่ยวหยวนจิง ทำให้ในเดือนพฤษภาคม ค.ศ. 1452 พระราชโอรสของพระนาง ได้รับการสถาปนาเป็นรัชทายาท ทำให้พระนางได้รับการสถาปนาเป็นจักรพรรดินี  พระนางสิ้นพระชนม์ลงในปีค.ศ. 1456

## พระเกียรติยศ

* ในรัชสมัยจักรพรรดิเซวียนเต๋อ (ครองราชย์ ค.ศ. 1425–ค.ศ. 1435)
** นางหาง (杭氏)
* ในรัชสมัยจักรพรรดิจิงไท่ (ครองราชย์ ค.ศ. 1449–ค.ศ. 1457)
** พระสนมหาง (杭妃; ตั้งแต่ ค.ศ. 1449)
** จักรพรรดินี (皇后; ตั้งแต่ 22 กันยายน ค.ศ. 1452)
** *จักรพรรดินีซู่เซี่ยว* (肅孝皇后; ตั้งแต่ ค.ศ. 1456)

## อ้างอิง

หมวดหมู่:จักรพรรดินีราชวงศ์หมิง
บันทายเนียง

**บันทายเนียง** () เป็นตำบล (*[[Administrative divisions of Cambodia|ฆุม]]*) ของอำเภอมงคลบุรี จังหวัดบันทายมีชัยทางตะวันตกเฉียงเหนือของประเทศกัมพูชา

ทางหลวงหมายเลข 5 ตัดผ่านตำบลนี้ไปทางเหนือ-ใต้

## หมู่บ้าน

*บันทายเนียง (បន្ទាយនាង)
*อูรธุม (អូរធំ)
*ภนุม (ភ្នំ)
*โคกพเนา (គោកព្នៅ)
*ตราง (ត្រាង)
*พงโร (ពង្រ)
*โคกทนลาบ (គោកទន្លាប់)
*ตระแบก (ត្របែក)
*ฆีฬิ (ឃីឡិ)
*สำโรงเพ็น (សំរោងពេន)
*ฎังรุนลิจ (ដងរុនលិច)
*ฎังรุนเกิต (ដងរុនកើត)
*อูร-สงัวต์ (អូរស្ងួត)
*ไพรจังหาลิจ (ព្រៃចង្ហាលិច)
*ไพรจังหาเกิต (ព្រៃចង្ហាកើត)
*อูรอัณฎูงลิจ (អូរអណ្តូងលិច)
*อูรอัณฎูงกัณฎาล (អូរអណ្តូងកណ្តាល)
*อูรอัณฎูงเกิต (អូរអណ្តូងកើត)
*โคกกฎัวจ์ (គោកក្តួច)

## อ้างอิง

## แหล่งข้อมูลอื่น
* ភូមិ ឃុំ ស្រុកនៃខេត្តបន្ទាយមានជ័យ(គេហទំព័ររដ្ឋាភិបាលខ្មែរ)
โรงพยาบาลยถารถ

**ยถารถฮอสพิเทิลแอนด์ทรอมาแคร์เซอร์วิส จำกัด** () เป็นเครือโรงพยาบาลเอกชนเพื่อแสวงหาผลกำไรในอินเดียเหนือ ซึ่งดำเนินการโรงพยาบาล 7 แห่ง และมีเตียงมากกว่า 2,300 เตียง ในสามรัฐของอินเดีย ที่ก่อตั้งโดย ดร. อชย กุมาร ตยาคี และ ดร. กปิล กุมาร ใน ค.ศ. 2008 โรงพยาบาลทั้งหมดของเครือดังกล่าวได้รับการรับรองจากคณะกรรมการรับรองแห่งชาติสำหรับโรงพยาบาลและผู้ให้บริการสุขภาพ (NABH) ส่วนสถานพยาบาลในเขตคเรฏรโนเอฑาเวสต์ถือเป็นโรงพยาบาลแห่งแรกและแห่งเดียวในรัฐอุตตรประเทศที่ได้รับการรับรองจากคณะกรรมการร่วมรับรองมาตรฐานสถานพยาบาลระดับสากล

## ประวัติ
โรงพยาบาลยถารถเริ่มเปิดดำเนินการใน ค.ศ. 2008 และใน ค.ศ. 2013 โรงพยาบาลยถารถได้ก่อตั้งโรงพยาบาลแห่งที่สองซึ่งเป็นโรงพยาบาลขนาด 250 เตียงในนอยดา ตามมาด้วยโรงพยาบาลแห่งที่สามใน ค.ศ. 2019 ในนอยดาเอกซ์เทนชัน

ใน ค.ศ. 2024 ทางบริษัทได้เข้าซื้อกิจการโรงพยาบาลเอเชียนฟิเดลิส ซึ่งมีเตียงผู้ป่วยหลายสาขาเฉพาะทาง 175 เตียง ในเมืองฟะรีดาบาด ในราคา 1,160 ล้านรูปี และขยายเป็น 200 เตียง โดยได้เปิดตัวอย่างเป็นทางการในเดือนพฤษภาคม ค.ศ. 2024 นอกจากนี้ ทางบริษัทยังประกาศเข้าซื้อกิจการโรงพยาบาลเฉพาะทางขนาดใหญ่ในเดลี ซึ่งเดิมเรียกว่าโรงพยาบาลเอ็มดี ซิตี ด้วยมูลค่าประมาณ 1,600 ล้านรูปี รวมถึงยังประกาศว่าได้บรรลุข้อตกลงความร่วมมือเชิงกลยุทธ์ในการซื้อหุ้นร้อยละ 60 ในโรงพยาบาลขนาด 400 เตียงในเมืองฟะรีดาบาด รัฐหรยาณา

ยถารถฮอสพิเทิลแอนด์ทรอมาแคร์เซอร์วิส จำกัด ได้จดทะเบียนในตลาดหลักทรัพย์เมื่อเดือนสิงหาคม ค.ศ. 2023

และในเดือนธันวาคม ค.ศ. 2024 ยถารถฮอสพิเทิลแอนด์ทรอมาแคร์เซอร์วิส จำกัด ระดมทุนได้ 6,250 ล้านรูปีผ่านการจัดหาสถาบันที่มีคุณสมบัติเหมาะสม

## สาขา (เครือข่าย)
กลุ่มบริษัทนี้มีโรงพยาบาลที่เปิดดำเนินการอยู่ห้าแห่ง ในอินเดียเหนือ ในสามรัฐ ได้แก่ อุตตรประเทศ, หรยาณา และรัฐมัธยประเทศ รวมถึงมีการจัดหาทรัพยากรใหม่สองแห่งในนิวเดลี และรัฐหรยาณา ทำให้มีเตียงรองรับรวมทั้งหมด 2,305 เตียง

## แผนการจัดการศึกษา
โรงพยาบาลเฉพาะทางพิเศษยถารถในนอยดาเอกซ์เทนชัน และเกรเทอร์นอยดา ประเทศอินเดีย นำเสนอแผนการดีเอ็นบี (Diplomate of National Board) ในสาขาทางการแพทย์หลายสาขา รวมถึงอายุรศาสตร์ทั่วไป, ออร์โทพีดิกส์, ศัลยกรรมทั่วไป, การวินิจฉัยด้วยรังสี, กุมารเวชศาสตร์, เวชศาสตร์ฉุกเฉิน, สูติศาสตร์-นรีเวชวิทยา และวิสัญญีวิทยา

## ข้อโต้แย้ง
ใน ค.ศ. 2017 ครอบครัวของเด็กอายุสามขวบได้ยื่นใบแจ้งความข้อมูลเบื้องต้นต่อแพทย์ห้าคนจากโรงพยาบาลเฉพาะทางพิเศษยถารถ เกรเทอร์นอยดา และโรงพยาบาลเชปี (ปัจจุบันคือแมกซ์ซูเปอร์สเปชิแอลลิตีฮอสพิเทิล นอยดา) ในข้อหาละเลยทางการแพทย์

องค์กรปลูกถ่ายอวัยวะและเนื้อเยื่อแห่งชาติ (NOTTO) กำลังเรียกร้องรายงานจากรัฐบาลรัฐอุตตรประเทศ หลังจากพบขบวนการปลูกถ่ายอวัยวะผิดกฎหมายที่โรงพยาบาลอะพอลโล อินทรปรัสถ์ ทางเดลีตะวันออกเฉียงใต้ซึ่งมีความเชื่อมโยงกับโรงพยาบาลยถารถ ในนอยดา ส่วนใน ค.ศ. 2023 เจ้าหน้าที่กรมภาษีเงินได้ได้ดำเนินการค้นหาใน 15 สถานที่ในเดลี-ภูมิภาคราชธานีแห่งชาติ และรัฐอุตตรประเทศในสถานที่ที่เชื่อมโยงกับโรงพยาบาลยถารถ รวมถึงผู้ก่อตั้งและกรรมการของโรงพยาบาลดังกล่าว

## อ้างอิง

## แหล่งข้อมูลอื่น
* 
* 
* 
* 

หมวดหมู่:โรงพยาบาลในประเทศอินเดีย
หมวดหมู่:โรงพยาบาลในเดลี
ยถารถ
หมวดหมู่:ก่อตั้งในประเทศอินเดียในปี พ.ศ. 2551
ISO 15919

**ISO 15919** เป็นมาตรฐานสากลสำหรับการ ถอดอักษรโรมัน ของ อักษรอินเดีย เผยแพร่ในปี ค.ศ. 2001 (พ.ศ. 2544) เป็นส่วนหนึ่งของ องค์การระหว่างประเทศเพื่อการมาตรฐาน
หมวดหมู่:มาตรฐานไอเอสโอ

## ภาพรวม
เซกันตอ

"**เซกันตอ**" (, ;  'ถ้ามันร้อง') มีอีกชื่อว่า "**Se Chanta**" หรือ "**Aqueras Montanhas**" เป็นเพลงชาติที่เกี่ยวข้องกับอ็อกซีตานี และยังเป็นเพลงเก่าแก่ยอดนิยมที่เป็นที่รู้จักทั่วอ็อกซีตานี ตามตำนานระบุว่าเพลงนี้เขียนขึ้นโดย Gaston III Fébus (1331–1391) เคานต์แห่งฟัวส์และเบอาร์น

เพลงนี้มีสถานะทางการตั้งแต่ ค.ศ. 1993 ที่หุบเขาอารัน (comarca ในแคว้นกาตาลุญญา ประเทศสเปน) ภายใต้ชื่อ *Montanhes Araneses* ถือเป็นเพลงทางการประจำสโมสรฟุตบอลตูลูซตั้งแต่วันที่ 6 สิงหาคม ค.ศ. 2010

*เซกันตอ*มักถือเป็นเพลงชาติอย่างไม่เป็นทางการของอ็อกซีตานีทั้งหมด

## เนื้อเพลง
เนื้อเพลงอยู่ในภาษาอุตซิตา *Lo Panoccinari* พจนานุกรมอุตชิตาที่ครอบคลุมที่สุด มีเอกสาร*เซกันตอ*จำนวน 156 ฉบับจากล็องก์ด็อก, พรอว็องส์, โอแวร์ญ, กัสกอญ และลีมูแซ็ง

## อ้างอิง

## แหล่งข้อมูลอื่น
* Video with translated lyrics
* With translated lyrics
*  & (Occitan) Score, MIDI file, and lyrics

เซกันตอ
หมวดหมู่:เพลงประจำภูมิภาค
เซกันตอ
เซกันตอ
หมวดหมู่:ดนตรีอุตซิตา
หมวดหมู่:เพลงชาติยุโรป
หมวดหมู่:ผลงานสมัยกลาง
หมวดหมู่:เพลงชาติของรัฐที่ไม่ใช่อธิปไตย
ธงแคว้นอันดาลูซิอา

ธงแคว้นอันดาลูซิอา ในปัจจุบันได้รับการนำมาใช้ในปี พ.ศ. 2461 โดยบลาส อินฟานเต (พ.ศ. 2428–2479) "บิดาแห่งปิตุภูมิแห่งแคว้นอันดาลูซิอา " () เมื่อได้ริเริ่มการประชุมที่เมืองรอนดา ในปี พ.ศ. 2461 สภานี้ได้รับกฎบัตร ตามรัฐธรรมนูญอันเตเกรา กฎบัตรชาตินิยมของแคว้นอันดาลูซิอาที่กำหนดแคว้นอันดาลูซิอาให้เป็นสาธารณรัฐปกครองตนเองภายในรัฐสหพันธรัฐของสเปน รัฐธรรมนูญนี้เรียกว่า *Constitución Federal de Antequera* และยังได้นำธงและตราอาร์มของแคว้นอันดาลูซิอาในปัจจุบันมาใช้เป็น "สัญลักษณ์ประจำชาติ"  เดิมชื่อ *Arbonaida* หรือ *Arbondaira* 

สีธงแคว้นอันดาลูซิอา คือ สีเขียวและสีขาว สื่อถึงความหวังและสันติภาพ ดังคำกล่าวในเพลงชาติที่ว่า:

## รูปแบบต่างๆ

ไฟล์:Flag_of_Andalucía_(no_CoA).svg|alt=Common civil flag variant without the coat of arms| ธงพลเรือนทั่วไปแบบไม่มีตราอาร์ม
ไฟล์:Bandera_Andalucía_Libre.svg|alt=Left nationalist and pro-independence flag, used by Nación Andaluza and other groups| ธงนิยมซ้ายและสนับสนุนเอกราช ใช้โดย *Nación Andaluza* และกลุ่มอื่นๆ
ไฟล์:Andnac3.svg|alt=Another Islamic nationalist flag using traditional Tartessos 8-point star, used by Andalusi Liberation| ธงอิสลามนิยมอีกผืนหนึ่งที่ใช้ดาว 8 แฉกแบบดั้งเดิมของ Tartessos ซึ่งใช้โดย Andalusi Liberation
ไฟล์:Andnac2.svg|alt=Flag of the Andalucista Youth (Andalusian Party youth wing)| ธงของเยาวชนแคว้นอันดาลูซิอา (ฝ่ายเยาวชน พรรคอันดาลูซิอา)
ไฟล์:Partido_Andalusí_flag.svg|alt=Flag of the Andalusi Party| ธงของพรรคอันดาลูซี


## ดูเพิ่ม
*ตราอาร์มแคว้นอันดาลูซิอา

## อ้างอิง

หมวดหมู่:ธงในประเทศสเปน
หมวดหมู่:หน้าที่มีการแปลที่ยังไม่ได้ตรวจทาน
ด็อก (จีไอโจ)

**ด็อก** () หรือที่รู้จักกันในชื่อ**จีไอโจ ด็อก** () เป็นชื่อรหัสของตัวละครสมมติสองตัวจากของเล่น, หนังสือการ์ตูน และซีรีส์แอนิเมชันเรื่องจีไอโจ: อะเรียลอเมริกันฮีโร โดยซันโบว์/มาร์เวล

คนแรกคือคาร์ล ดับเบิลยู. เกรียร์ ซึ่งเป็นแพทย์คนแรกของทีมจีไอโจ และเปิดตัวครั้งแรกใน ค.ศ. 1983 ส่วนตัวละครตัวที่สองที่ใช้ชื่อรหัสดังกล่าวคือคาร์ลา พี. เกรียร์ เป็นหลานสาวของด็อกคนเดิมซึ่งมียศและทักษะเดียวกัน

## คาร์ล ดับเบิลยู. เกรียร์

### ข้อมูลส่วนตัว
ชื่อจริงของเขาคือคาร์ล ดับเบิลยู. เกรียร์ และเขาได้รับยศร้อยเอก (โอ-3) เขาเป็นชาวเมืองคองเคิร์ด รัฐแมสซาชูเซตส์ ความเชี่ยวชาญทางทหารหลักของเขาคือแพทย์ และความเชี่ยวชาญทางทหารรองคือผู้ช่วยอนุศาสนาจารย์

ด็อกเป็นสมาชิกคนแรกของทีมแพทย์จีไอโจ และอาจเป็นคนเดียวที่มีวุฒิปริญญาสูงสุด เขาเป็นแพทย์ที่สำเร็จการศึกษาจากโรงเรียนแพทย์ฮาร์วาร์ด และสำเร็จการฝึกแพทย์ประจำบ้านที่มหาวิทยาลัยจอนส์ ฮอปคินส์ นอกจากนี้ เขายังสำเร็จการฝึกที่โรงเรียนส่งทางอากาศ, โรงเรียนไต่เขา และหน่วยฝึกทะเลทราย จนเป็นแพทย์เต็มตัว ด็อกได้ประกาศตนเป็นนักสันตินิยมด้วยเหตุผลเชิงปฏิบัติ ตามแนวทางของอนุสัญญาเจนีวาสำหรับแพทย์ประจำสนามรบ เขาเป็นคนที่มีจิตวิญญาณมุ่งมั่นในการบรรเทาทุกข์ในโลก และชื่นชมความพยายามของทีมจีไอโจที่จะทำเช่นเดียวกัน โดยการท้าทายผู้ที่ต้องการก่อให้เกิดความรุนแรงและความวุ่นวาย

### ของเล่น
ด็อกเปิดตัวครั้งแรกในรูปแบบแอ็กชันฟิกเกอร์เมื่อ ค.ศ. 1983 ส่วนฟิกเกอร์เดียวกันนี้เคยรวมอยู่ในชุดส่งทางไปรษณีย์ "ออริจินัลทีม" เมื่อ ค.ศ. 1986 โดยฟิกเกอร์ด็อกดั้งเดิมนี้ได้รับการสร้างแบบจำลองตามคิปรา นิโคลส์ ที่เป็นนักออกแบบของบริษัทฮาสโบร

ด็อกเวอร์ชันใหม่ได้รับการเผยแพร่ใน ค.ศ. 2008 โดยเป็นบริการส่งทางไปรษณีย์โดยเฉพาะ ในฐานะส่วนหนึ่งของ "ออเปอเรชัน: เรสคิวด็อก"

### คอมิกส์

#### จีไอโจ: อะเรียลอเมริกันฮีโร
ในซีรีส์การ์ตูน*[[จีไอโจ: อะเรียลอเมริกันฮีโร (มาร์เวลคอมิกส์)|จีไอโจ]]*ของมาร์เวลคอมิกส์ เขาปรากฏตัวครั้งแรกใน*จีไอโจ: อะเรียลอเมริกันฮีโร* #11 (พฤษภาคม ค.ศ. 1983) ซึ่งเขาช่วยชีวิตเพื่อนโจอีกสามคนจากเดสโตรด้วยการปาหิมะอย่างแม่นยำ โดยบอกว่าเขาไม่สามารถพกอาวุธได้เนื่องจากอนุสัญญาเจนีวา และเขาพ่ายแพ้ให้แก่ชายคนนั้นในการต่อสู้ด้วยหมัด แต่ก็สามารถหาทางแก้พิษที่จำเป็นสำหรับทหารฝ่ายโจหลายคนที่ป่วยได้ นอกจากนี้ เขายังเผชิญหน้ากับทหารคอบราติดอาวุธ โดยหลอกล่อให้พวกเขาเชื่อว่าพวกเขาก็ป่วยเช่นกัน และแลกเปลี่ยน 'ยาแก้พิษ' กับพลูโทเนียมที่คอบราเอาไป โดยสิ่งที่กำลังพลของคอบราฉีดเข้าไปในร่างกายนั้น แท้จริงแล้วคือวัคซีนกระตุ้นป้องกันบาดทะยัก

## อ้างอิง

## แหล่งข้อมูลอื่น
* Doc at JMM's G.I. Joe Comics Home Page

หมวดหมู่:ตัวละครชาวอเมริกันเชื้อสายแอฟริกา
หมวดหมู่:ตัวละครในบันเทิงคดีจากรัฐแมสซาชูเซตส์
หมวดหมู่:ตัวละครที่เป็นแพทย์สนาม
หมวดหมู่:ตัวละครที่เป็นนักสันตินิยม
หมวดหมู่:ตัวละครที่เป็นแพทย์
หมวดหมู่:ตัวละครที่เป็นทหารบกชาวอเมริกัน
หมวดหมู่:ทหารจีไอโจ
หมวดหมู่:ตัวละครชายในการ์ตูนทีวีแอนิเมชัน
หมวดหมู่:ตัวละครชายในหนังสือการ์ตูน
ไซเลนซ์สึซึกะ

**ไซเลนซ์สึซึกะ** (, 1 พฤษภาคม ค.ศ. 1994 – 1 พฤศจิกายน ค.ศ. 1998) เป็นม้าแข่งสายพันธุ์เธอเรอเบรด (Thoroughbred) ของญี่ปุ่น เขาเป็นที่รู้จักในฐานะผู้ชนะ ถ้วยที่ระลึกทาการาสึกะ ในปี ค.ศ. 1998 แต่ในปีเดียวกันนั้น อาชีพและชีวิตของมันสิ้นสุดลงเนื่องจากอาการบาดเจ็บระหว่างการแข่งขัน เท็นโน โช ฤดูใบไม้ร่วง ค.ศ. 1998

ไซเลนซ์ ซูซูกะ ยังเป็นแรงบันดาลใจให้ตัวละครหลักชื่อเดียวกันในแฟรนไชส์สื่อผสมปี ค.ศ. 2018 *[[สาวม้าโมเอะ]]*

## อาชีพการแข่ง

ไซเลนซ์สึซึกะ ลงแข่งครั้งแรกในสนามแข่งของเจอาร์เอ ในปี 1997 แม้ในสนามเปิดตัวจะฉายแววความสามารถ แต่หลังจากแพ้ในการออกสตาร์ตครั้งที่สอง รายการ ยาโยอิ โช (Yayoi Sho) ก็ประสบปัญหาความไม่สม่ำเสมอ อย่างไรก็ตาม ในการแข่งขันสุดท้ายของปีที่ฮ่องกง อินเตอร์เนชันแนล คัพ เมื่อได้จับคู่กับ ยูทากะ ทาเกะ เป็นครั้งแรก ทำให้ซูซูกะพบเส้นทางใหม่สู่ความสำเร็จด้วยสไตล์การนำที่กล้าหาญ

ในปี 1998 ไซเลนซ์สึซึกะ ได้เบ่งบานเต็มที่ขึ้นเป็นซูเปอร์สตาร์ เริ่มฤดูกาลด้วยรายการ วาเลนไทน์สเตคส์ (Valentine Stakes) และกวาดชัยชนะถึงห้ารายการใหญ่ รวมถึง ทาคาระซึกะ คิเนน (G1) อันทรงเกียรติ สายตาทั้งหมดจับจ้องมาที่ซูซูกะในการลงแข่งเป้าหมายสูงสุด เท็นโน โช (ฤดูใบไม้ร่วง) แต่โศกนาฏกรรมเกิดขึ้นกลางการแข่งขันเมื่อมันหักขาหน้าซ้าย กระดูกแตกอย่างรุนแรงและไม่สามารถรักษาได้ จึงถูกทำการุณยฆาต

ตลอดอาชีพการแข่ง ไซเลนซ์สึซึกะ ถูกขี่โดย ฮิโรยูกิ อูเอมูระ, ฮิโรชิ คาวาจิ, ยูทากะ ทาเกะ, และ คัตสึมิ มิไน

ไซเลนซ์สึซึกะ ไร้เทียมทานบนสนามหญ้าระยะ 7 ฟอลลองถึง 10 ฟอลลอง และในปี ค.ศ.  1998 ถือเป็นหนึ่งในม้าแข่งสนามหญ้าที่ดีที่สุดในประวัติศาสตร์ แต่ชีวิตและอาชีพของมันจบลงเมื่อได้รับบาดเจ็บกระดูกขาหักอย่างรุนแรงระหว่าง เท็นโน โช ฤดูใบไม้ร่วง 1998 และถูกทำการุณยฆาต

## พันธุ์ประวัติ

## ดูเพิ่ม

รายชื่อม้าแข่ง

## อ้างอิง

## แหล่งข้อมูลอื่น

* The video of the race that Silence Suzuka won
*Silence Suzuka's pedigree
*Data base by netkeiba.com

หมวดหมู่:ม้าเกิดปี พ.ศ. 2537
หมวดหมู่:ม้าตายปี พ.ศ. 2541
หมวดหมู่:ม้าแข่งที่เกิดในญี่ปุ่น
หมวดหมู่:ม้าแข่งที่ฝึกในญี่ปุ่น
หมวดหมู่:ตระกูลม้าธอโรเบร็ดแฟมิลี่ไนน์
หมวดหมู่:ม้าที่ตายจากการแข่ง
หมวดหมู่:ผู้ชนะทาคาระซึกะ คิเนน
อุทยานแห่งชาติหีนหนามหน่อ

**อุทยานแห่งชาติหีนหนามหน่อ** () อยู่ในเมืองบัวละพา แขวงคำม่วน ประเทศลาว อุทยานแห่งนี้ติดกับอุทยานแห่งชาติฟ็องญา-แก๋บ่างของประเทศเวียดนามทางทิศตะวันออก และอุทยานแห่งชาตินากาย-น้ำเทินของประเทศลาวทางทิศเหนือ อุทยานแห่งชาติหีนหนามหน่อถูกบริหารจัดการโดยกระทรวงเกษตรและป่าไม้ โดยพระราชกฤษฎีกาของนายกรัฐมนตรี เมื่อเดือนมกราคม พ.ศ. 2563 

จุดเด่นของหีนหนามหน่อคือ การก่อตัวของหินปูนหรือคาสต์  เนื่องจากอุทยานแห่งนี้ตั้งอยู่ระหว่างแนวหินปูนคำม่วนและเทือกเขาอันนัม จึงมีถ้ำและหน้าผาหินปูนหลายแห่ง รวมถึงถ้ำแม่น้ำเซบั้งไฟซึ่งเชื่อกันว่าเป็นหนึ่งในถ้ำแม่น้ำที่ใหญ่ที่สุดในโลก ด้วยทางเดินสูงประมาณ 120 เมตร กว้าง 200 เมตร และมีร่องน้ำใต้ดินยาว 7 กิโลเมตร

ในช่วงต้นปี พ.ศ. 2564 อุทยานแห่งนี้ได้รับการเสนอชื่อให้รวมอยู่ในบัญชีรายชื่อพื้นที่อนุรักษ์และคุ้มครองขององค์การระหว่างประเทศเพื่อการอนุรักษ์ธรรมชาติ (IUCN) บัญชีรายชื่อพื้นที่อนุรักษ์เป็นมาตรฐานระดับโลกสำหรับประสิทธิภาพการจัดการพื้นที่คุ้มครอง ได้รับการขึ้นทะเบียนเป็นมรดกโลกในปี พ.ศ. 2568 โดยเป็นการขยายขอบเขตของอุทยานแห่งชาติฟ็องญา-แก๋บ่างในเวียดนาม

## พืชและสัตว์
อุทยานแห่งชาติตั้งอยู่ในพื้นที่ป่าฝนเขตร้อนในบริเวณเทือกเขาอันนัมตอนเหนือ มีพื้นที่ 721.9 ตารางกิโลเมตร หรือ 77.5% ของพื้นที่อุทยานปกคลุมไปด้วยป่าไม้ ชุมชนพืชในเขตอนุรักษ์ประกอบด้วยป่าดิบชื้น ป่าเบญจพรรณ และป่าเต็งรัง อุทยานแห่งนี้ประกอบด้วยพื้นที่ป่า หินปูน และคาสต์บริเวณอินโดจีนตอนกลาง ซึ่งเป็นกลุ่มของพืชพรรณที่โดดเด่น พบได้ในเขตอนุรักษ์ความหลากหลายทางชีวภาพแห่งชาติภูหินปูนและในเวียดนาม ซึ่งเป็นถิ่นอาศัยของพืชเฉพาะถิ่นหลายชนิด อุทยานแห่งนี้เป็นที่อยู่อาศัยของไพรเมตที่หากินเวลากลางวัน 7 ชนิด ซึ่งล้วนเป็นสัตว์อนุรักษ์

อุทยานแห่งนี้ยังเป็นที่อยู่อาศัยของพืชมีท่อลำเลียง 1,520 ชนิด และสัตว์มีกระดูกสันหลัง 536 ชนิด สัตว์สำคัญที่อาศัยอยู่ในเขตอนุรักษ์ ได้แก่ ค่างห้าสี (Red-shanked douc) ค่างหัวมงกุฎ (Francois’s langur) เก้งยักษ์ (giant muntjac) ค้างคาวผลไม้ (fruit bat) ค้างคาวหลังลายขาว (Harlequin bat) ค้างคาวอีอาอีโอ (great evening bat) นกกก (great hornbills) และนกกินแมลงหัวสีคล้ำ (sooty babbler)

## อ้างอิง

หมวดหมู่:แหล่งมรดกโลกในประเทศลาว
หมวดหมู่:พื้นที่คุ้มครองที่ก่อตั้งในปี พ.ศ. 2563
หมวดหมู่:การอนุรักษ์ธรรมชาติในประเทศลาว
คะเนเดียนอิลลัสเตรตนิวส์

***คะเนเดียนอิลลัสเตรตนิวส์*** () เป็นนิตยสารภาพสัญชาติแคนาดาที่หยุดตีพิมพ์แล้ว โดยเคยตีพิมพ์ในมอนทรีออลเมื่อ ค.ศ. 1869 ถึง 1883 เผยแพร่โดย George Desbarats

นิตยสารฉบับนี้โดดเด่นในฐานะนิตยสารฉบับแรกของโลกที่ผลิตภาพถ่ายได้อย่างต่อเนื่องและประสบความสำเร็จในอัตราที่สูง ซึ่งเป็นไปได้ด้วยการสนับสนุนทางการเงินจาก George Desbarats รวมถึงการประดิษฐ์เครื่องถ่ายภาพโดยการพิมพ์ด้วยแม่พิมพ์นูนแบบครึ่งโทนสีโดยวิลเลียม เลกโก Fabien Vanasse สส. รัฐบาลกลางของแคนาดา เป็นหนึ่งในนักข่าวที่มีชื่อเสียงของนิตยสารฉบับนี้

ตลอดระยะเวลา 14 ปีที่นิตยสารจัดทำขึ้น มีภาพประกอบมากกว่า 15,000 ภาพ ก่อนที่นิตยสารจะหยุดตีพิมพ์เนื่องจากขาดทุนสะสม

นิตยสารนี้มีฉบับภาษาฝรั่งเศสที่ Desbarats ก็เผยแพร่ด้วยชื่อ *L'Opinion publique* ซึ่งตีพิมพ์มากพอกับฉบับภาษาอังกฤษ และบทความหลายบทความในนี้ก็แปลเป็นภาษาฝรั่งเศส

ผลงานพิมพ์อันโดดเด่นหลายชิ้นในหนังสือ *คะเนเดียนอิลลัสเตรตนิวส์* ได้รับการเก็บรักษาไว้ในพิพิธภัณฑ์หลายแห่ง เช่น ภาพพิมพ์โดย Henri Julien จาก Royal Military College of Canada Uniform of Cadets อยู่ที่พิพิธภัณฑ์สงครามแคนาดาในออตตาวา รัฐออนแทรีโอ ภาพพิมพ์โดย Arthur William Moore (1863–1909) ศิลปินภูมิทัศน์ จาก Royal Military College of Canada เมืองคิงส์ตัน รัฐออนแทรีโอ "The Canadian Military College, From the Walls of Fort Henry c. 17 June 1876" อยู่ในหอสมุดและจดหมายเหตุแคนาดา

## ผู้มีส่วนร่วมคนสำคัญ
* Alexander Somerville
* John Henry Walker
* William Armstrong
* Rosanna Eleanor Leprohon
* Ellen Kyle Noel

## อ้างอิง

## แหล่งข้อมูลอื่น
* ''Canadian Illustrated News'' digitized by Bibliothèque et Archives nationales du Québec
ชทรูเดิล

**ชทรูเดิล** (; ) หรือออกเสียงภาษาอังกฤษ: สทรูเดิล () ) เป็นขนมอบชั้นชนิดหนึ่งที่มีไส้มักเป็นของหวาน แต่พบแบบไส้ของคาวเช่นกัน เริ่มเป็นที่นิยมตั้งแต่ศตวรรษที่ 18 ในแถบจักรวรรดิฮับส์บวร์ค ปัจจุบัน ชทรูเดิลเป็นอาหารออสเตรียกับเยอรมัน แต่ก็พบทั่วไปในอาหารยุโรปกลางประเทศอื่น ๆ เช่นกัน ส่วนในประเทศอิตาลีมีชื่อว่า  (PAT) ในแถบทีโรลใต้

สูตรอาหารสำหรับชทรูเดิลที่เก่าแก่ที่สุดที่มีบันทึกไว้เป็นสูตรสำหรับทำมิลลิราห์มชทรูเดิล กับชทรูเดิลหัวเทอร์นิป มาจากปี 1696 ในหนังสือสูตรอาหารเขียนด้วยมือที่พบในวีนบีบลีโอเทคอิมรัทเฮาส์ (เดิมคือ วีเนอร์ชตัทบีบลีโอเทค; Wiener Stadtbibliothek) ชทรูเดิลน่าจะมีที่มาจากขนมอบโบราณกว่า เช่น บือเรค หรือ บาคลาวา

## อ้างอิง

หมวดหมู่:ขนมอบ
หมวดหมู่:อาหารเยอรมัน
หมวดหมู่:อาหารออสเตรีย
คร็อยเทอร์ลีคือร์

thumb|ขวดคร็อยเทอร์ลีคือร์เยอรมัน
**คร็อยเทอร์ลีคือร์** (; , ) เป็นเครื่องดื่มแอลกอฮอล์ประเภทหนึ่งที่ปรุงรสด้วยสมุนไพร นิยมดื่มเปล่า ๆ หรือใส่น้ำแข็งเป็นดีเจสทีฟ

คร็อยเทอร์ลีคือร์มีประวัติบันทึกการผลิตย้อนไปได้ถึงสมัยกลาง ในงานเขียนของฮิลเดการ์ด ฟอน บิงเงน การผสมแอลกอฮอล์กับน้ำขม (bitter) ถูกนำมาใช้เป็นยาที่เชื่อว่าจะใช้เพิ่มการหลั่งน้ำดีกับกรดในกระเพาะ ปัจจุบันคร็อยเทอร์ลีคือร์ยังนำมาใช้เป็นองค์ประกอบในค็อกเทลและลองดริงก์

คร็อยเทอร์ลีคือร์คล้ายกันกับ *[[Amaro (liqueur)|อามาโร]]* ของอิตาลี

## อ้างอิง

หมวดหมู่:เครื่องดื่มเยอรมัน
หมวดหมู่:สุรา
มารีออน สโตกส์

**มารีออน มาร์เกอรีเต สโตกส์** (;  **บัตเลอร์**; Butler, 25 พฤศจิกายน 192914 ธันวาคม 2012) เป็นผู้ผลิตรายการโทรทัศน์, นักธุรกิจ, นักลงทุน, นักเคลื่อนไหวสิทธิพลเมือง, บรรณารักษ์ และ ผู้เก็บเอกสารสำคัญ เป็นที่รู้จักเป็นพิเศษจากการเก็บสะสมของ และเก็บบันทึกฟุตเทจข่าวโทรทัศน์หลายแสนชั่วโมงตลอดระยะเวลา 35 ปี ระหว่างปี 1977 ถึง 2012 ในขณะเดียวกันเธอบริหารอสังหาริมทรัพย์เก้าแห่งและโกดังสามแห่ง ข้อมูลจาก *[[Los Angeles Review of Books]]* ที่เขียนถึงภาพยนตร์สารคดีปี 2019 เรื่อง  โครงการของสโตกส์ที่บันทึกวัฏจักรข่าวญี่สิบสี่ชั่วโมงว่า "สร้างกรณีที่น่าสนใจสําหรับความสําคัญของการเก็บบันทึกแบบกองโจร (guerrilla archiving)"

## อ้างอิง

หมวดหมู่:บรรณารักษ์ชาวอเมริกัน
หมวดหมู่:บุคคลจากรัฐเพนซิลเวเนีย
หมวดหมู่:นักเคลื่อนไหวชาวอเมริกัน
หงฉี-12

**ไข่ซาน-1** (, KS-1) หรือที่ได้รับการกำหนดแบบว่า **อาวุธปล่อยป้องกันภัยทางอากาศพิสัยกลาง หงฉี-12** (, HQ-12) เป็นระบบป้องกันภัยทางอากาศที่พัฒนาโดยสาธารณรัฐประชาชนจีนตั้งแต่ช่วงทศวรรษ 1990 เป็นต้นมา ถูกออกแบบมาเพื่อป้องกันการโจมตีทางอากาศจากเครื่องบินรบและเฮลิคอปเตอร์โจมตี โดยมีลักษณะเป็นมิสไซล์ผิวพื้นสู่อากาศพิสัยใกล้ถึงกลาง จุดกำเนิดของหงฉี-12 มาจากการพัฒนาต่อยอดจากระบบหงฉี-12 (ซึ่งเดิมเป็นการลอกแบบจาก SA-2 ของสหภาพโซเวียต) ผสมเทคโนโลยีตะวันตก ทำให้หงฉี-12 มีประสิทธิภาพสูงกว่าเดิมทั้งในด้านความแม่นยำและระบบควบคุมการยิง

หงฉี-12 ใช้เรดาร์ควบคุมการยิงแบบ phased array สามารถติดตามเป้าหมายได้หลายเป้าพร้อมกัน และใช้การนำวิถีด้วยเรดาร์แบบกึ่งแอคทีฟ (SARH) มีพิสัยยิงประมาณ 25–50 กิโลเมตร ความสูงครอบคลุม 18 กิโลเมตร ความเร็วสูงสุดประมาณมัค 4 หัวรบระเบิดแรงสูง-สะเก็ดระเบิด น้ำหนักราว 180 กิโลกรัม สามารถสร้างความเสียหายรุนแรงต่อเป้าหมายที่มีความเร็วสูง หงฉี-12 ถูกใช้งานโดยกองทัพปลดปล่อยประชาชนจีนเป็นหลัก และมีการส่งออกไปยัง พม่า ไทย และกัมพูชา

## รุ่นย่อย
* **KS-1** เป็นรุ่นต้นแบบของระบบ HQ-12 ที่พัฒนาตั้งแต่ทศวรรษ 1980 ใช้อุปกรณ์รับส่งเรดาร์แบบดั้งเดิมและรางปล่อยแบบดั้งเดิม
* **KS-1A** เป็นเวอร์ชันอัตตาจรที่ปรับปรุงเรดาร์และฐานล้อ 6x6 สามารถเลือกใช้เรดาร์ HT-233 หรือ H-200
* **KS-1C** พัฒนาให้ใช้เครื่องยิงแบบกระบอกแทนที่แบบราง  เพื่อลดเวลาเตรียมยิงและเพิ่มความคล่องตัวในการขนย้าย
* **HQ-12** คือชื่อทางการของกองทัพจีนสำหรับระบบที่พัฒนาจาก KS-1A มีแผงเรดาร์ ชุดควบคุม และรถฐานยิงอัตตาจร
* **KS-1M** เป็นเวอร์ชันที่เมียนมาปรับปรุงและผลิตในประเทศภายใต้การถ่ายทอดเทคโนโลยี

## อ้างอิง

หมวดหมู่:อาวุธปล่อยผิวพื้นสู่อากาศ
เซเญรา

**เซเญรา** () เป็นสัญลักษณ์ทางธัชวิทยา ที่อ้างอิงจากตราแผ่นดินของราชบันลังก์อารากอน ซึ่งประกอบด้วยแถบสีแดงสี่แถบบนพื้นสีเหลือง ตราแผ่นดินนี้มักเรียกว่า *แถบอารากอน*  หรือเรียกสั้นๆ ว่า *"แถบสี่แถบ"* ในอดีตหมายถึงกษัตริย์แห่งราชบัลลังก์อารากอน

ปัจจุบันลวดลายเซเญราปรากฏอยู่ในธงของแคว้นปกครองตนเองสี่แคว้นของสเปน (อารากอน, กาตาลุญญา, หมู่เกาะแบลีแอริก และแคว้นบาเลนเซีย) และเป็นธงประจำเมืองอัลเกโร (กาตาลา:*L'Alguer*) ซึ่งใช้ภาษาคาตาลันในแคว้นซาร์ดิเนีย ประเทศอิตาลี นอกจากนี้ยังใช้บนตราแผ่นดินของประเทศสเปน ตรา แผ่นดินของจังหวัดปีเรเน-ออรีย็องตาล และแคว้นพรอว็องซาลป์-โกตดาซูร์ ธงของ รูซียง กัปซีร์ วัลเลสปีร์ และพรอว็องส์ ในฝรั่งเศส บนตราแผ่นดินของอันดอร์รา และบนธงประจำท้องถิ่นของเทศบาลหลายแห่งที่ตั้งอยู่ในดินแดนเหล่านี้ เซเญรา (บางครั้งอาจใช้ร่วมกับธงของประเทศอันดอร์รา) ยังใช้อย่างไม่เป็นทางการในแคว้นกาตาลุญญาเพื่อเป็นตัวแทนของภาษากาตาลา

นอกจากนี้ยังเป็นคำไวพจน์ (ในภาษากาตาลา *Senyal Reial หรือ Senyera* และภาษาสเปน โบราณ *Señal Real หรือ Señera*) ของ *ธงหลวง* แม้ว่าโดยทั่วไปคำนี้จะหมายถึงธงอารากอนและธงคาตาลันก็ตาม นอกจากนี้ ในภาษาอารากอน มักเรียกว่า *O Sinyal d'Aragón* หรือ "สัญลักษณ์แห่งอารากอน"

## ดูเพิ่ม

* ตราแผ่นดินของราชบัลลังก์อารากอน
* เอสเตลาดา
* ธงชาติสเปน
* ธงแคว้นบาเลนเซีย
* เพนนอนแห่งการพิชิต
* ตราแผ่นดินของอันดอร์รา
* เลอ เพิร์ธัส พีระมิด
* แอ็กซ็องพรอว็องส์

## หมายเหตุ

## อ้างอิง

## แหล่งข้อมูลเพิ่มเติม

* 
* Senyera History
* butronmaker.blogspot.com Historic images
* 
หมวดหมู่:ธงชาติ
หมวดหมู่:ธงในประเทศฝรั่งเศส
หมวดหมู่:ธงในประเทศสเปน
หมวดหมู่:ราชบัลลังก์อารากอน
หมวดหมู่:หน้าที่มีการแปลที่ยังไม่ได้ตรวจทาน
จักรพรรดินีจาง (จักรพรรดิเจียจิ้ง)

**จักรพรรดินีจาง** (ไม่ปรากฏ - ปีค.ศ. 1537) มีพระนามเดิมว่า **จาง ชีเจี่ย** (張七姐) ประสูติใน สกุลจาง เป็นจักรพรรดินีจีนในราชวงศ์หมิง โดยเป็นจักรพรรดินีองค์ที่สองของจักรพรรดิเจียจิ้ง พระนางถูกถอดพระอิสริยยศจากจักรพรรดินีในปี ค.ศ. 1534 เนื่องจากความขัดแย้งภายในราชสำนักโดยพระนางเป็นพระราชธิดาขององครักษ์เสื้อแพรชั้นสูง 

## พระราชประวัติ
ไม่มีบันทึกกล่าวถึงปีประสูติของพระนาง

ปีค.ศ. 1526 พระนางถูกคัดเลือกพระสนมในจักรพรรดิเจียจิ้ง  

ปีค.ศ. 1528 จักรพรรดินีเซี่ยวเจี๋ยซู่เสด็จสิ้นพระชนม์ลง ทำให้ในวันที่ 8 มกราคม ค.ศ. 1529 พระนางจึงถูกสถาปนาจักรพรรดินีแทน 

ปีค.ศ. 1534 พระนางถูกถอดพระอิสริยยศจากจักรพรรดินี โดยไม่ทราบเหตุผล ถึงอย่างนั้นก็เป็นที่ทราบว่าจักรพรรดิไม่โปรดพระนางจากการที่พระนางทรงสนิทสนมกับพระพันปีหลวงจาวเชิ่งฉือโซ่ว  3 ปีหลังจากนั้น พระนางสิ้นพระชนม์ลง

## พระเกียรติยศ

* ในรัชสมัยจักรพรรดิเจิ้งเต๋อ (ครองราชย์ ค.ศ. 1505–ค.ศ. 1521)
** นางจาง (張氏)
* ในรัชสมัยจักรพรรดิเจียจิ้ง (ครองราชย์ ค.ศ. 1521–ค.ศ. 1567)
** ชุนเฟย (順妃; ตั้งแต่ ค.ศ. 1522)
** จักรพรรดินี (皇后; ตั้งแต่ ค.ศ. 1528)

## อ้างอิง

หมวดหมู่:จักรพรรดินีราชวงศ์หมิง
เดตส์ตโวเบ็มบี

***เดตส์ตโวเบ็มบี*** () เป็นภาพยนตร์ครอบครัวโซเวียตใน ค.ศ. 1985 ที่อิงจากนวนิยายแนวก้าวผ่านวัยออสเตรียใน ค.ศ. 1923 เรื่อง *[[Bambi, a Life in the Woods]]* โดย Felix Salten กำกับโดยนาตัลยา บอนดาร์ชุค

## เนื้อเรื่อง
ภาพยนตร์เรื่องนี้เล่าถึงกวางชื่อแบมบี ผู้เรียนรู้ที่จะเข้าใจโลกป่าอันลึกลับตั้งแต่เกิด ชีวิตของเขาดูงดงาม จนกระทั่งแม่ของเขาเสียชีวิตอย่างกะทันหัน

## อ้างอิง

## แหล่งข้อมูลอื่น
* 

หมวดหมู่:ภาพยนตร์โซเวียตคริสต์ทศวรรษ 1980
หมวดหมู่:ภาพยนตร์เด็กของโซเวียต
หมวดหมู่:ภาพยนตร์ที่มีฉากในป่า
หมวดหมู่:ผลงานที่อิงจากแบมบี
หมวดหมู่:ภาพยนตร์เกี่ยวกับกวางและมูส
หมวดหมู่:ภาพยนตร์ที่อิงจากวรรณกรรมออสเตรีย
อดุลย์ บุญธรรมเจริญ

พลโท **อดุลย์ บุญธรรมเจริญ**  (เกิด 2 มิถุนายน พ.ศ. 2507)  เป็นทหารและนักการเมืองชาวไทย ปัจจุบันดำรงตำแหน่งรัฐมนตรีว่าการกระทรวงกลาโหม และนายกสภาองค์การสงเคราะห์ทหารผ่านศึก ในรัฐบาลอนุทิน ชาญวีรกูล อดีตรัฐมนตรีช่วยว่าการกระทรวงกลาโหม อดีตผู้อำนวยการศูนย์ประสานงานรับ-ส่งต่อความช่วยเหลือผู้ประสบอุทกภัยในภาคใต้ของประเทศไทย และอดีตแม่ทัพภาคที่ 2

## ประวัติ
พล.ท.อดุลย์เกิดเมื่อวันที่ 2 มิถุนายน พ.ศ. 2507 ที่ตำบลหลุบ อำเภอเมืองกาฬสินธุ์ จังหวัดกาฬสินธุ์ สำเร็จการศึกษาจากโรงเรียนเตรียมทหาร รุ่นที่ 26 และโรงเรียนนายร้อยพระจุลจอมเกล้า รุ่นที่ 37 ต่อมาเข้าศึกษาในหลักสูตรวิทยาลัยป้องกันราชอาณาจักร (วปอ.) รุ่นที่ 61 รุ่นเดียวกับอนุทิน ชาญวีรกูล นายกรัฐมนตรี และสำเร็จการศึกษาหลักสูตร MPPM รุ่นที่ 9 จากคณะรัฐประศาสนศาสตร์ สถาบันบัณฑิตพัฒนบริหารศาสตร์ (นิด้า)

## การทำงาน
พล.ท.อดุลย์ เริ่มเข้ารับราชการในกองทัพบกไทยที่หน่วยทหารภาคตะวันออกเฉียงเหนือ และมีบทบาทในการดูแลพื้นที่ชายแดนไทย–กัมพูชา รวมถึงภาคอีสานใต้ ก่อนจะได้รับการแต่งตั้งเป็นแม่ทัพภาคที่ 2 ในปี พ.ศ. 2566

หลังเกษียณจากตำแหน่งแม่ทัพภาคที่ 2 ในปี พ.ศ. 2567 มีรายงานข่าวว่าชื่อของพลโทอดุลย์ปรากฏในบัญชีรายชื่อคณะรัฐมนตรีอนุทิน ในตำแหน่งรัฐมนตรีช่วยว่าการกระทรวงกลาโหม เพื่อร่วมดูแลวิกฤตการณ์ชายแดนไทย–กัมพูชา พ.ศ. 2568 ร่วมกับ พล.อ.ณัฐพล นาคพาณิชย์ รัฐมนตรีว่าการกระทรวงกลาโหม ที่ดูแลวิกฤตการณ์ดังกล่าวมาตั้งแต่รัฐบาลชุดก่อนหน้า ก่อนที่พระบาทสมเด็จพระวชิรเกล้าเจ้าอยู่หัวจะมีพระบรมราชโองการโปรดเกล้าฯ แต่งตั้งพลโทอดุลย์เป็นรัฐมนตรีช่วยว่าการกระทรวงกลาโหม อย่างเป็นทางการเมื่อวันที่ 19 กันยายน พ.ศ. 2568

ในวันที่ 26 พฤศจิกายน พ.ศ. 2568 อนุทิน ชาญวีรกูล นายกรัฐมนตรี แต่งตั้งให้ พล.ท.อดุลย์ เป็นผู้อำนวยการศูนย์ประสานงานรับ-ส่งต่อความช่วยเหลือผู้ประสบอุทกภัยในภาคใต้ของประเทศไทย ที่ทำการศูนย์อยู่ที่พิพิธภัณฑ์กองทัพอากาศและการบินแห่งชาติ

ต่อมาเมื่อวันที่ 30 มีนาคม พ.ศ. 2569 พระบาทสมเด็จพระวชิรเกล้าเจ้าอยู่หัวมีพระบรมราชโองการโปรดเกล้าฯ แต่งตั้งให้ พล.ท.อดุลย์เป็นรัฐมนตรีว่าการกระทรวงกลาโหม

## เกียรติยศ
### รางวัล
พล.ท.อดุลย์ เคยได้รับรางวัลเกียรติยศจักรดาว ศิษย์เก่าดีเด่นโรงเรียนเตรียมทหาร

### เครื่องราชอิสริยาภรณ์

## อ้างอิง

หมวดหมู่:ทหารบกชาวไทย
หมวดหมู่:แม่ทัพภาคที่ 2
หมวดหมู่:บุคคลจากโรงเรียนเตรียมทหาร
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:บุคคลจากโรงเรียนเสนาธิการทหารบก
หมวดหมู่:บุคคลจากวิทยาลัยป้องกันราชอาณาจักร
หมวดหมู่:บุคคลจากสถาบันบัณฑิตพัฒนบริหารศาสตร์
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเหรียญจักรมาลา
หมวดหมู่:บุคคลจากอำเภอเมืองกาฬสินธุ์
ทอย สตอรี่ 5

***ทอย สตอรี่ 5*** () เป็นภาพยนตร์แอนิเมชันอเมริกันแนวตลกที่กำลังจะออกฉาย ผลิตโดยพิกซาร์แอนิเมชันสตูดิโอส์ ภายใต้การจัดจำหน่ายของวอลต์ดิสนีย์พิกเชอส์ ประพันธ์บทและกำกับโดยแอนดรูว์ สแตนตัน อำนวยการสร้างโดยเจสสิกา ชอย ภาพยนตร์เรื่องนี้เป็นภาคต่อของ *[[ทอย สตอรี่ 4]]* (2019) และเป็นภาพยนตร์ลำดับที่ห้าในแฟรนไชส์ *[[ทอย สตอรี่ (แฟรนไชส์)|ทอย สตอรี่]]* ของพิกซาร์ นักพากย์หลักอย่างทอม แฮงส์, ทิม อัลเลน, โจน คูแซก และโทนี เฮล กลับมารับบทเดิม ได้แก่ วูดดี, บัซ ไลต์เยียร์, เจสซี และฟอร์กี ตามลำดับ พร้อมด้วยนักแสดงสมทบใหม่ ได้แก่ แอนนา ฟาริส, เออร์นี ฮัดสัน และโคแนน โอไบรอัน ที่เข้าร่วมพากย์เสียงในภาคนี้

การพัฒนาภาพยนตร์*ทอย สตอรี่* ภาคที่ห้าเริ่มมีการกล่าวถึงครั้งแรกในเดือนกุมภาพันธ์ ค.ศ. 2019 เมื่อทิม อัลเลน แสดงความสนใจที่จะกลับมารับบทเดิมในภาคต่อ ขณะเดียวกัน ทอม แฮงส์ ก็ได้กล่าวในปีเดียวกันว่า*ทอย สตอรี่ 4* (2019) น่าจะเป็นบทสรุปของแฟรนไชส์ แต่ก็ไม่ได้ตัดความเป็นไปได้ที่จะมีภาคต่อออกไปโดยสิ้นเชิง ต่อมาในเดือนกุมภาพันธ์ ค.ศ. 2023 ดิสนีย์ได้ประกาศยืนยันอย่างเป็นทางการว่าภาคต่อกำลังอยู่ในระหว่างการพัฒนา โดยมีทั้งแฮงส์และอัลเลนกลับมารับบทเช่นเดิม แอนดรูว์ สแตนตัน ได้รับการประกาศให้เป็นผู้กำกับในเดือนมิถุนายน ค.ศ. 2024 และได้รับการยืนยันว่าจะทำหน้าที่เขียนบทด้วยในอีกสองเดือนถัดมา ภาพยนตร์เรื่องนี้จะเป็นภาคหลักเรื่องแรกของแฟรนไชส์ที่สร้างขึ้นโดยไม่มีส่วนเกี่ยวข้องของจอห์น แลสซีเตอร์ ผู้ร่วมสร้างแฟรนไชส์ซึ่งได้ออกจากพิกซาร์ไปในช่วงปลายปี ค.ศ. 2018

*ทอย สตอรี่ 5* มีกำหนดเข้าฉายในโรงภาพยนตร์สหรัฐในวันที่ 19 มิถุนายน ค.ศ. 2026

## เรื่องย่อ
หลังจากวูดดีจากบอนนีไปเพื่อช่วยเหล่าของเล่นที่ถูกทอดทิ้งให้หาผู้ครอบครองได้ เจสซีจึงก้าวขึ้นมาเป็นผู้นำในห้องของบอนนี โดยมีบัซไลต์เยียร์เป็นผู้ช่วยคนสำคัญ อย่างไรก็ตาม บอนนีซึ่งปัจจุบันอายุแปดขวบ ได้หลงใหลของเล่นชิ้นโปรดใหม่ของเธอที่ชื่อว่า “ลิลีแพด” ซึ่งมีลักษณะคล้ายแท็บเล็ตในรูปกบ

## ให้เสียง
* ทอม แฮงส์ ให้เสียงเป็น วูดดี
* ทิม อัลเลน ให้เสียงเป็น บัซไลต์เยียร์
* โจน คูแซก ให้เสียงเป็น เจสซี
* เออร์นี ฮัดสัน ให้เสียงเป็น คอมแบตคาร์ล
* โทนี เฮล ให้เสียงเป็น ฟอร์กี
* โคแนน โอไบรอัน ให้เสียงเป็น สมาร์ตีแพนต์
* แอนนา ฟาริส ให้เสียงเป็น ลิลลีแพด

## การออกฉาย
*ทอย สตอรี่ 5* มีกำหนดเข้าฉายในโรงภาพยนตร์สหรัฐโดยวอลต์ดิสนีย์สตูดิโอส์โมชันพิกเชอส์ในวันที่ 19 มิถุนายน ค.ศ. 2026

### การตลาด
ฉากแรกของภาพยนตร์ถูกนำมาเผยตัวอย่างที่เทศกาลภาพยนตร์อนิเมชันนานาชาติอานเนซี เมื่อวันที่ 13 มิถุนายน ค.ศ. 2025 และที่งาน Destination D23 เมื่อวันที่ 30 สิงหาคม ค.ศ. 2025 พีต ดอกเตอร์ ได้อธิบายแนวคิดหลักของภาพยนตร์ว่า “ของเล่นพบกับเทคโนโลยี”

## หมายเหตุ

## อ้างอิง

## แหล่งข้อมูลอื่น
*
*

หมวดหมู่:ภาพยนตร์ที่ออกฉายในปี พ.ศ. 2569
หมวดหมู่:ภาพยนตร์ภาษาอังกฤษในคริสต์ทศวรรษ 2020
หมวดหมู่:ภาพยนตร์แอนิเมชัน 3 มิติ
หมวดหมู่:ภาพยนตร์อเมริกัน 3 มิติ
หมวดหมู่:ภาพยนตร์คอมพิวเตอร์แอนิเมชันอเมริกัน
หมวดหมู่:ภาพยนตร์ภาคต่ออเมริกัน
หมวดหมู่:ภาพยนตร์เกี่ยวกับตุ๊กตา
หมวดหมู่:ภาพยนตร์เกี่ยวกับเทคโนโลยี
หมวดหมู่:ภาพยนตร์ที่กำกับโดย แอนดรูว์ สแตนตัน
หมวดหมู่:ภาพยนตร์โดยพิกซาร์
หมวดหมู่:ทอย สตอรี่